open-index/open-wikipedia-markdown huggingface dataset:
Κως (πόλη)

Η **Κως** είναι η μεγαλύτερη πόλη στο νησί Κως και έδρα της Περιφερειακής Ενότητας Κω. Είναι χτισμένη στο ανατολικό άκρο του νησιού, στο μύχο του κόλπου της Κω. Σύμφωνα με την απογραφή του 2011 έχει 19.432 κατοίκους. Σήμερα σύμφωνα με την απογραφή του 2026, η πόλη έχει πληθυσμό 38.000 κατοίκους και είναι η δεύτερη μεγαλύτερη πόλη στην Περιφέρεια νοτίου Αιγαίου μετά τη Ρόδο. Αποτελεί σημαντικό εμπορικό, οικονομικό και τουριστικό κέντρο. 

DAMN

Η θέση που βρίσκεται η πόλη της Κω κατοικείται συνεχώς από την 3η χιλιετία π.Χ.. Η πόλη ιδρύθηκε στη σημερινή της θέση το 366 π.Χ. και αποτελεί ουσιαστικά επέκταση της προηγούμενης πόλης. Η πόλη γνώρισε τη μεγαλύτερη άνθισή της κατά τα αρχαία και ρωμαϊκά χρόνια. Η πόλη χτίστηκε ξανά με σύγχρονο πολεοδομικό σχέδιο και πλατείς ασφαλτοστρωμένους δρόμους μετά το σεισμό του 1933, ο οποίος κατέστρεψε σχεδόν ολοκληρωτικά την πόλη εκτός από το τμήμα της πόλης κοντά στο λιμάνι.

## Αξιοθέατα

* Τα ερείπια της αρχαίας πόλης, 
* Το μεσαιωνικό κάστρο των Ιπποτών
* Ο πλάτανος του Ιπποκράτη
* Το Αρχαιολογικό μουσείο
* Το Διοικητήριο (1927-1929) έργο των Ιταλών αρχιτεκτόνων Φλορεστάνο ντι Φάουστο και Ροντόλφο Πετράκο
* Καθολικός Ναός Agnus Dei (1927-1929) έργο των Ιταλών αρχιτεκτόνων Ροντόλφο Πετράκο και Φλορεστάνο ντι Φάουστο
* Ξενοδοχείο “Gelsomino” (1927-1929), έργο του Ιταλού αρχιτέκτονα Ροντόλφο Πετράκο κατά την περιόδο της Ιταλοκρατίας. Λειτούργησε αρχικά ως ξενώνας για τους Ιταλούς αξιωματούχους. H διακόσμηση έγινε από τον ίδιο τον αρχιτέκτονα. Σήμερα έχει αποκατασταθεί και λειτουργεί ως ξενοδοχείο.
* Η Πλατεία Ελευθερίας (1933), αποτελεί την κεντρική πλατεία της πόλης.
* Η Δημοτική Αγορά (1934 -1935) που βρίσκεται στην κεντρική πλατεία Ελευθερίας, έργο του Ιταλού αρχιτέκτονα Ροντόλφο Πετράκο κατά την περιόδο της Ιταλοκρατίας.
* Η συναγωγή Καλ Σαλώμ (1935) στην οδό Αλεξάνδρου Διάκου 4 στο κέντρο της πόλης, έργο των Ιταλών αρχιτεκτόνων Ροντόλφο Πετράκο και Αρμάντο Μπερναμπίτι.
* Η ρωμαϊκή οικία (Casa Romana)
* Το Ασκληπιείο της Κω, τέσσερα χιλιόμετρα νοτιοδυτικά της πόλης.

## Πηγές
* Κως, *Πάπυρος Λαρούς-Μπριτάννικα* (2001) τόμος. 37, σελ. 148-153
* Παπαευτυχίου, Ιουλία (2012), Συμβολή στη μελέτη της ιταλικής αρχιτεκτονικής του μεσοπολέμου στην πόλη της Κω, Διδακτορική Διατριβή, *Εθνικό Μετσόβιο Πολυτεχνείο (ΕΜΠ)*

## Παραπομπές


Κατηγορία:Κως
Κατηγορία:Πόλεις της Ελλάδας
Κατηγορία:Δωρική Εξάπολις
Κατάλογος των εμίρηδων του Κατάρ

Αυτός είναι ένας *'κατάλογος των εμίρηδων του [[Κατάρ]]*. 

Οι εμίρηδες του Κατάρ είναι μέλη της δυναστείας Αλ Θανί και το κράτος του Κατάρ ιδρύθηκε το 1850 από τον Μοχάμεντ μπιν Θανί. Ο οίκος των Αλ Θανί κατάγεται από την Μπανού Ταμίμ, μία από τις μεγαλύτερες φυλές στην Αραβική Χερσόνησο.

## Hakims του Κατάρ (1847–1971)

## Εμίρηδες του Κατάρ (1971–σήμερα)

## Διαδοχή
Η σειρά της διαδοχής του ηγέτη του Κατάρ καθορίζεται από διορισμούς μέσα στην οικογένεια Αλ Θανί.

## Παραπομπές
Δε Νιου Σαιντς ΦΚ

Οι **Δε Νιου Σαιντς** (ουαλικά: *Clwb Pêl-droed y Seintiau Newydd*, αγγλικά: *The New Saints of Oswestry Town & Llansantffraid Football Club*), επίσης γνωστή και ως *ΤΝΣ* (TNS), είναι βρετανικός πλήρως επαγγελματικός ποδοσφαιρικός σύλλογος που εκπροσωπεί την πόλη Χλανσάντφρεντ-υμ-Μεχάιν στο Πόουις της Ουαλίας και την πόλη Όσβεστρι στο Σρόπσαϊρ της Αγγλίας (οι δύο περιοχές απέχουν 13 χιλιόμετρα). Αγωνίζεται στην Ουαλική Πρέμιερ Λιγκ. 

Από το 1997 έως το 2006, η ομάδα ήταν γνωστή ως *Τόταλ Νέτγουορκ Σολούσιονς ΦΚ* (Total Network Solutions FC). Οι εντός έδρας αγώνες της ΤΝΣ διεξάγονται στο Παρκ Χαλ στο Σριούσμπερι, αφού μεταφέρθηκε εκεί από το Λανσάντφρεντ-υμ-Μεχάιν. Το Παρκ Χαλ έχει χωρητικότητα 1000 καθήμενων θεατών και υπάρχουν σχέδια για την αναβάθμιση του με 3000 θέσεις στο μέλλον.

Κατέχει το ρεκόρ κατακτήσεων της Πρέμιερ Λιγκ Ουαλίας με 18

## Ευρωπαϊκές συμμετοχές

## Θέση Ανά Σεζόν

## Τίτλοι
; Πρέμιερ Λιγκ Ουαλίας (18): 1999–00, 2004–05, 2005–06, 2006–07, 2009–10, 2011–12, 2012–13, 2013–14, 2014–15, 2015–16, 2016–17, 2017-18, 2018-19, 2021-22, 2022-23, 2023-24, 2024-25, 2025-26
; Κύπελλο Ουαλίας (10): 1995–96, 2004–05, 2011–12, 2013–14, 2014–15, 2015–16, 2018-19, 2021-22, 2022-23, 2024-25
; Λιγκ Καπ Ουαλίας (11): 1994–95, 2005–06, 2008–09, 2009–10, 2010–11, 2014–15, 2015–16, 2016–17, 2017-18,2023-24, 2024-25

## Παραπομπές


## Εξωτερικοί σύνδεσμοι
*  


Κατηγορία:Ιδρύσεις ποδοσφαιρικών ομάδων το 1959
Κατηγορία:Ποδοσφαιρικές ομάδες Ουαλίας
Προ Λιγκ

Η **Προ Λιγκ** (αγγλικά: *Pro League*) είναι μη κερδοσκοπική οργάνωση που εδρεύει στο Βέλγιο και ιδρύθηκε το 1974 η οποία περιλαμβάνει επαγγελματικά ποδοσφαιρικά σωματεία που αγωνίζονται στην Πρώτη Κατηγορία Α και στην Πρώτη Κατηγορία Β. Η Προ Λιγκ έχει ως στόχο να αναπτύξει και να προωθήσει το επαγγελματικό ποδόσφαιρο στο Βέλγιο και να εξασφαλίσει την ποιότητα του προϊόντος (ποδοσφαιρικό θέαμα). Το 1997, ήταν ένας από τους ιδρυτές της ένωσης Ευρωπαϊκών Λιγκών Ποδοσφαίρου (EPFL).

## Ιστορία
Η Προ Λιγκ στο παρελθόν ονομαζόταν *Επαγγελματική Ποδοσφαιρική Ένωση* (Professional Football League). Η αλλαγή της επωνυμίας εγκρίθηκε κατά τη γενική συνέλευση της 6ης Οκτωβρίου 2008. Μεταξύ 2007 και 2012, πρόεδρος της Προ Λιγκ ήταν ο Ιβάν ντε Βίττε, επίσης πρόεδρος του συλλόγου της Γάνδης. Με την κατάργηση της Β΄ Κατηγορίας το 2016, δημιουργήθηκε μία νέα κατηγορία, η Πρώτη Κατηγορία Β και τη διοργάνωση του πρωταθλήματος ανέλαβε η Pro League.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στο Βέλγιο
Transport for London

**Transport for London** (συντομ. **TfL**, μτφρ. *Συγκοινωνίες για το Λονδίνο*) είναι το όνομα του φορέα που έχει συστήσει ο Δήμαρχος του Λονδίνου προκειμένου να ελέγχει και να συντονίζει καλύτερα τις δημόσιες μεταφορές στην πρωτεύουσα του Ηνωμένου Βασιλείου. Ο φορέας αυτός είναι υπεύθυνος για την πλειονότητα των μέσων μαζικής μεταφοράς στην πόλη και έχει ως στόχο την υλοποίηση της στρατηγικής μεταφορών που καθορίζει ο Δήμαρχος.

## Σύσταση, αρμοδιότητες
δεξιά|μικρογραφία|200px|Το Ουίντσορ Χάουζ, έδρα του TfL στο Λονδίνο
Ο Οργανισμός αυτός συστάθηκε το 2000. Στις αρμοδιότητές του υπάγονται:
* Οι λεωφορειακές γραμμές της πόλης
* Το μετρό του Λονδίνου
* Το δεύτερο μετρό του Λονδίνου (Docklands Light Railway), το οποίο χρησιμοποιεί μικρότερα σε μέγεθος και βάρος τρένα και εξυπηρετεί το ανατολικό Λονδίνο και το Γκρίνουιτς εκατέρωθεν του Τάμεση. Δημιουργήθηκε το 1987.
* Ο υπέργειος (overground) σιδηρόδρομος
* Τα τραμ
* Οι ποτάμιες συγκοινωνίες
* Ο σταθμός υπεραστικών λεωφορείων Βικτόρια (Victoria Coach Station)

Ο οργανισμός έχει στην ιδιοκτησία του και διατηρεί σε λειτουργία το Μουσείο Μεταφορών του Λονδίνου στο Κόβεντ Γκάρντεν, ενώ στο Άκτον λειτουργεί ένα "παράρτημά" του, υπό μορφήν αμαξοστασίου, στο οποίο περιλαμβάνονται εκθέματα τα οποία δεν είναι δυνατό να εκτεθούν στο κυρίως μουσείο, όπως οχήματα δρόμου, τρένα, συλλογές επιγραφών σήμανσης καθώς και διαφημιστικά. Το παράρτημα είναι ανοικτό μόνο ορισμένα Σαββατοκύριακα κάθε χρόνο. Στη γραμμή "Metropolitan" του μετρό, επίσης, τροχοδρομούν περιστασιακά ορισμένα από τα παλαιά τρένα.

## Παραπομπές



Κατηγορία:Μεταφορές στο Λονδίνο
Ε.Σ.Κ. Αχαΐας-Ηλείας 2012-2013

## Α1 Κατηγορία Ανδρών
### Κανονική Περίοδος











### Play-Off












## Α' Κατηγορία Γυναικών










## Α2 Κατηγορία Ανδρών
### Κανονική Περίοδος










### Play-Off









## Παραπομπές


## Εξωτερικοί σύνδεσμοι
* Ένωση Σωματείων Καλαθοσφαίρισης Αχαΐας-Ηλείας, επίσημος ιστότοπος.

2012 2013
Αχαια Ηλεια
Αχαια Ηλεια
Πλουτώνιο-238

Το **Πλουτώνιο-238** είναι ένα ραδιενεργό ισότοπο του πλουτωνίου με διάρκεια ημιζωής 87,7 χρόνια. Επειδή είναι ένα πολύ ισχυρός πομπός ακτίνων άλφα που δεν εκπέμπουν σημαντικές ποσότητες άλλων, περισσότερο διεισδυτικών και έτσι πιο προβληματικών ακτινοβολιών, αυτό το ισότοπο χρησιμοποιείται στις θερμοηλεκτρικές γεννήτριες ραδιοϊσοτόπων (ΘΓΡ) και ραδιοϊσοτοπικές μονάδες θέρμανσης. Ένα γραμμάριο πλουτωνίου-238 παράγει περίπου 0,5 βατ ενέργειας.
## Ιστορία
Το πλουτώνιο-239 ήταν το πρώτο ισότοπο του πλουτωνίου που ανακαλύφθηκε. Συντέθηκε από τον Γκλεν Σίμποργκ και τους συνεργάτες του το 1941 με βομβαρδισμό ουρανίου-238 με πυρήνες δευτερίου (υδρογόνο-2), παράγοντας Ποσειδώνιο-238, που στη συνέχεια διασπάστηκε σε πλουτώνιο-238. Το πλουτώνιο-238 διασπάται σε ουράνιο-234 και στην συνέχεια κατά μήκους της σειράς του ραδίου σχηματίζει μόλυβδο-206.
## Παραγωγή
Ο πυρηνικός αντιδραστήρας πλουτωνίου με χρησιμοποιημένο πυρηνικό καύσιμο περιέχει διάφορα ισότοπα του πλουτωνίου. Το πλουτώνιο-238 αποτελεί το ένα ή το δύο τοις εκατό, αλλά μπορεί να είναι υπεύθυνο για μεγάλο μέρος της βραχυπρόθεσμης θερμότητας διάσπασης, λόγω της βραχείας διάρκειας ημιζωής του. Η παραγωγή αυτή του 238Pu για τους ΘΓΡ γιατί θα χρειάζεται ισοτοπικός διαχωρισμός, που αποτελεί δυσκολία.
Κατηγορία:Ισότοπα του πλουτωνίου
Αντώνης Αντωνιάδης (ναύαρχος)

Ο **Αντώνης Αντωνιάδης** είναι Ναύαρχος εν αποστρατεία που διετέλεσε Αρχηγός του Γενικού Επιτελείου Ναυτικού από το 2002 έως το 2005.

## Βιογραφικό
Κατάγεται από τη Σκύρο και είναι γόνος παλιάς αρχοντικής οικογένειας του νησιού, η οποία μάλιστα είχε από τον 19ο αιώνα (1860) και ιδιωτικό νησί, την Σκυροπούλα, η οποία τελικά πουλήθηκε το 2001 για περίπου 6,1 εκατομμύρια ευρώ λόγω αδυναμίας καταβολής φόρου κληρονομιάς. Ο πατέρας του Ξενοφών Αντωνιάδης ήταν Αντιναύαρχος.

Εισήλθε στην Σχολή Ναυτικών Δοκίμων το 1963 και αποφοίτησε το 1967 οπότε και ονομάσθηκε Μάχιμος Σημαιοφόρος. Προήχθη σε Ανθυποπλοίαρχο (1970), Υποπλοίαρχο (1974), Πλωτάρχη (1979), Αντιπλοίαρχο (1984), Πλοίαρχο (1991), Αρχιπλοίαρχο (1995), Υποναύραχο (1998), Αντιναύαρχο (2000) και Ναύαρχο (2005). Στις αρχές της δεκαετίας του '80 ήταν υπασπιστής του Αντώνη Δροσογιάννη.

Έχει τιμηθεί με: Τον Ανώτερο Ταξιάρχη του Τάγματος του Φοίνικα Τον Ταξιάρχη του Τάγματος της Τιμής Το Μετάλλιο Στρατιωτικής Αξίας Α' Τάξεως καθώς επίσης και με τις Διαμνημονεύσεις: Αξίας και Τιμής Ηγεσίας Μεγάλης Μονάδος Β' Τάξεως Ευδοκίμου Διοικήσεως Α' Τάξεως Υπηρεσιών Αξιωματικού Επιτελούς Β' Τάξεως.

## Παραπομπές


Κατηγορία:Ναύαρχοι
Κατηγορία:Ανώτερος Ταξιάρχης του Τάγματος του Φοίνικα
Κατηγορία:Ταξιάρχης του Τάγματος της Τιμής
Κατηγορία:Μετάλλιο Στρατιωτικής Αξίας Α΄ Τάξεως
Κύπελλο Συνομοσπονδιών 1997

Το **Κύπελλο Συνομοσπονδιών FIFA 1997** είναι το τρίτο Κύπελλο Συνομοσπονδιών στην ιστορία του θεσμού και το πρώτο που διοργανώθηκε από τη FIFA. Οι δύο πρώτες διοργανώσεις -το 1992 και το 1995- είχαν γίνει γνωστές με την ονομασία "Κύπελλο Βασιλιά Φαχντ". Όπως συνέβη και στις δύο αυτές διοργανώσεις, έτσι και στην τρίτη του έκδοση, το τουρνουά διεξήχθη  στη Σαουδική Αραβία, το διάστημα 12-21 Δεκεμβρίου 1997 και ήταν το πρώτο όπου συμμετείχαν εκπρόσωποι από όλες τις συνομοσπονδίες της ΦΙΦΑ.

Νικήτρια αναδείχθηκε η Βραζιλία, που συνέτριψε στον τελικό την Αυστραλία με 6-0. Λίγο αργότερα έγινε η πρώτη χώρα που κατακτά τις δύο μεγάλες διοργανώσεις της ΦΙΦΑ (Παγκόσμιο Κύπελλο 1994 και Κύπελλο Συνομοσπονδιών 1997) καθώς και το πρωτάθλημα της συνομοσπονδίας της (Κόπα Αμέρικα 1997). Το ίδιο πέτυχε μερικά χρόνια αργότερα και η Γαλλία (Παγκόσμιο Κύπελλο 1998, Ευρωπαϊκό Πρωτάθλημα 2000 και Κύπελλο Συνομοσπονδιών 2001).

## Προκριθείσες ομάδες

1Η νικήτρια του Ευρωπαϊκού Πρωταθλήματος 1996, Γερμανία, αρνήθηκε να λάβει μέρος στη διοργάνωση και τη θέση της πήρε η φιναλίστ, Τσεχία.

2Τα Ηνωμένα Αραβικά Εμιράτα κέρδισαν μία θέση στη διοργάνωση καθώς η Σαουδική Αραβία είχε κατακτήσει το Ασιατικό Κυπέλλο του 1996.

## Στάδιο
Όλοι οι αγώνες διεξήχθησαν στο ίδιο στάδιο:

## Διαιτητές

## Φάση ομίλων
''Όλες οι ώρες που αναφέρονται είναι με βάση την επίσημη ώρα της Σαουδικής Αραβίας (UTC+03:00).

### Όμιλος Α΄

----

----

----

----

----

### Όμιλος Β΄

----

----

----

----

----

## Φάση νοκ-άουτ

### Ημιτελικοί

----

### Μικρός τελικός

### Τελικός

## Βραβεία

## Στατιστικά

### Σκόρερ

### Κόκκινες κάρτες

## Εξωτερικοί σύνδεσμοι

* Ανάλυση της διοργάνωσης από τη ΦΙΦΑ 


Κατηγορία:Ποδόσφαιρο στη Σαουδική Αραβία
45 (αριθμός)

Το **45** (σαράντα πέντε) είναι ο φυσικός αριθμός που βρίσκεται μετά από το 44 και πριν από το 46. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 45 συμβολίζεται ως **XLV** στο ρωμαϊκό σύστημα αρίθμησης και ως ΜΕ´ ή με´ στο ελληνικό σύστημα αρίθμησης.

## Στα μαθηματικά
* Το 45 είναι σύνθετος αριθμός καθώς οι φυσικοί διαιρέτες του είναι 1, 3, 5, 9, 15 και 45, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 46.
* Το ανάπτυγμα πρώτων παραγόντων του 45 είναι 45 = 32·5.

## Το 45 στη Χημεία
* Ο ατομικός αριθμός 45 αντιστοιχεί στο ρόδιο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
IL

Η συντομογραφία λατινικών χαρακτήρων  **IL** και **il** μπορεί να αναφέρεται:

*Στο Ισραήλ κατά ISO 3166-2
**Στον .il top-level domain κωδικό για το Ισραήλ στο διαδίκτυο.
*Στο Ιλινόις πολιτεία των ΗΠΑ.

## Άλλες χρήσεις
*Στην Ilyushin, ρωσική εταιρεία παραγωγής αεροσκαφών.

## Δείτε επίσης
*IL-2
Κατάλογος πρωθυπουργών του Κατάρ

Ο **Πρωθυπουργός του Κράτους του [[Κατάρ]]** (αραβικά: رئیس الوزرا القطری) είναι ο δεύτερος πιο ισχυρός αξιωματούχος του Κατάρ, ο οποίος ηγείται της κυβέρνησης της χώρας.

Ο Χαλίφα μπιν Χαμάντ Αλ Θανί, ο τότε εμίρης του Κατάρ θεσμοθέτησε τη θέση αυτή στις 29 Μαΐου 1970 και ο ίδιος έγινε πρωθυπουργός υπηρετώντας μέχρι τις 27 Ιουνίου 1995, οπότε και καθαιρέθηκε από τον γιο του, Χαμάντ μπιν Χαλίφα Αλ Θανί.
Από τις 25 Ιουνίου 2013, Αμπντάλα μπιν Νασέρ αλ Χαλίφα Αλ Θανί είναι ο σημερινός πρωθυπουργός του Κατάρ.

Στις 28 Ιανουαρίου 2020, έπειτα από την παραίτηση του Αμπντάλα μπιν Νασέρ μπιν Χαλίφα Αλ Θανί νέος πρωθυπουργός έγινε ο Χαλίντ μπιν Χαλίφα μπιν Αμπντούλ Αζίζ Αλ Θανί.

## Κατάλογος πρωθυπουργών (1970-σήμερα)

## Παραπομπές



Καταρ
46 (αριθμός)

Το **46** (σαράντα έξι) είναι ο φυσικός αριθμός που βρίσκεται μετά από το 45 και πριν από το 47. Είναι ένας άρτιος αριθμός, αφού 46:2 = 23, δηλαδή διαιρείται με το 2, στο σύνολο των φυσικών αριθμών. Ο αριθμός 46 συμβολίζεται ως **XLVΙ** στο ρωμαϊκό σύστημα αρίθμησης και ως ΜϚ´ ή μϚ΄ στο ελληνικό σύστημα αρίθμησης.

## Στα μαθηματικά
* Το 46 είναι ένας σύνθετος αριθμός,  αφού οι φυσικοί διαιρέτες του είναι 1, 2, 23 και 46, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 48.
* Το ανάπτυγμα πρώτων παραγόντων του 46 είναι 46 = 2 ·23.
* Το 46 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 23).

## Το 46 στη Χημεία
* Ο ατομικός αριθμός 46 αντιστοιχεί στο παλλάδιο.

## Το 46 στην Αστρονομία
* Το Μεσιέ 46 είναι ένα ανοικτό σμήνος σε απόσταση περίπου 5.400 ετών φωτός στον αστερισμό Πρύμνη.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Νικολά Γκρουνίτσκι

Ο **Νικολά Γκρουνιτσκί** (Nicolas Grunitzky, 5 Απριλίου 1913 -27 Σεπτεμβρίου 1969) ήταν αρχηγός κράτους και πρόεδρος του Τόγκο από το 1963 ως το 1967. Υπήρξε πρωθυπουργός από το 1956 ως το 1958 υπό το σύστημα *loi cadre* της γαλλικής αποικιοκρατίας, με βάση το οποίο συστάθηκε περιορισμένη  "εθνική" κυβέρνηση στις κτήσεις της.  Ο πολιτικός του αντίπαλος Σιλβάνους Ολίμπιο εξελέγη πρόεδρος του Τόγκο το 1958, όταν η χώρα ήταν ακόμα υπό γαλλική διοίκηση. Εξελέγη πρώτος πρόεδρος του ανεξάρτητου Τόγκο το 1960. Έπειτα από το πραξικόπημα του 1963 κατά το οποίο σκοτώθηκε ο Ολίμπιο, ο Γκρουνιτσκί επιλέχθηκε από τη στρατιωτική επιτροπή των πραξικοπηματιών για το αξίωμα του 2ου πρόεδρου του Τόγκο.

## Βιογραφία
Γεννήθηκε στην πόλη Ατακπαμέ από Γερμανό πατέρα πολωνικής καταγωγής και Τογκολέζα μητέρα. Σπούδασε πολιτικός μηχανικός στο Παρίσι και υπηρέτησε στη δημόσια διοίκηση προτού ιδρύσει τη δική του εταιρεία. Ήταν γενικός γραμματέας του Τογκολέζικου Κόμματος για την Πρόοδο (Parti togolais du progrès) και εξελέγη μέλος του Κοινοβουλίου του Τόγκο το 1951. Ο Γκρουνιτσκί υπηρέτησε επίσης στη γαλλική εθνοσυνέλευση την περίοδο από το 1951 ως το 1958. Ήταν πρωθυπουργός από τις 12 Σεπτεμβρίου 1956 αλλά ανατράπηκε στις 16 Μαΐου 1958 και εξορίστηκε.

Ο Γκρουνιτσκί διορίστηκε πρόεδρος από την "επιτροπή της εξέγερσης" με αρχηγό τον Εμανουέλ Μποτζολέ έπειτα από το στρατιωτικό πραξικόπημα που τερματίστηκε με τη δολοφονία του προέδρου Σιλβάνους Ολίμπιο (και γαμπρό του Γκρουνιτσκί). Ήταν το πρώτο στρατιωτικό πραξικόπημα στη Δυτική Αφρική μετά την ανεξαρτησία, και οργανώθηκε από ομάδα στρατιωτών υπό τη διεύθυνση του Λοχαγού Γκνασινγκμπέ Εγιαντεμά. Ο Γκρουνιτσκί επεχείρησε να ενοποιήσει τη χώρα με το να συμπεριλάβει αρκετά πολιτικά κόμματα στην κυβέρνησή του. Ωστόσο, ανατράπηκε σε αναίμακτο στρατιωτικό πραξικόπημα του οποίου ηγήθηκε ο  Εγιαντεμά και στάλθηκε στην εξορία στο Παρίσι.

Τραυματίστηκε σε αυτοκινητικό ατύχημα στην Ακτή Ελεφαντοστού και πέθανε από επιπλοκές, σε νοσοκομείο της γαλλικής πρωτεύουσας το  1969.

## Παραπομπές


## Αναφορές
* Nicolas GRUNITZKY (1913 - 1969)  Base de données des députés français depuis 1789 assemblee-nationale.fr (Βιογραφία στον ιστότοπο της Γαλλικής Εθνοσυνέλευσης)
* Bridgette Kasuka. Prominent African Leaders Since Independence. Bankole Kamara Taylor (2012) ISBN 9781470043582
* Frédéric Joël Aivo. Le président de la république en Afrique noire francophone: genèse, mutations et avenir de la fonction. L'Harmattan (2007) ISBN 9782296023987
* GAYIBOR Nicoué. Histoire des Togolais. Des origines aux années 1960 (Tome 4 : Le refus de l'ordre colonial). KARTHALA Editions (2011) ISBN 9782811133429

Κατηγορία:Αρχηγοί κράτους του Τόγκο
Κατηγορία:Πρωθυπουργοί του Τόγκο
ΦΚ Ντάουγκαβα

Η **ΦΚ Ντάουγκαβα** (λετονικά: *FK Daugava*) είναι ποδοσφαιρική ομάδα από τη Λετονία και εδρεύει στο Ντάουγκαβα Στάτιουμ, στην πόλη της Νταουγκάβπιλς. Αγωνίζεται στη Βίρσλιγκα, την υψηλότερη εθνική ποδοσφαιρική κατηγορία στη χώρα και είναι ένα από τα δύο σωματεία με την ονομασία *Ντάουγκαβα*, οπότε, δεν πρέπει να συγχέεται με την ΦΚ Ντάουγκαβα η οποία εδρεύει στη Ρίγα.

Το 2008 κατέκτησε το Κύπελλο Λετονίας. Το 2012 η ΦΚ Ντάουγκαβα αναδείχθηκε πρωταθλήτρια για πρώτη φορά στην ιστορία της.

## Τίτλοι
* **[[Πρωτάθλημα ποδοσφαίρου Λετονίας]]**
** 2012
* **[[Κύπελλο Λετονίας (ποδόσφαιρο ανδρών)|Κύπελλο Λετονίας]]**
** 2008
* **[[Σούπερ Καπ Λετονίας (ποδόσφαιρο ανδρών)|Σούπερ Καπ Λετονίας]]**
** 2013
* **Βίρσλιγκα Γουίντερ Καπ**
** 2013

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Λετονίας
Κατηγορία:Ιδρύσεις ποδοσφαιρικών ομάδων το 2001
Μητίοχος

Ο **Μητίοχος** ή, κατ' άλλους, **Μήτιχος** ήταν αρχαίος Έλληνας ρήτορας και αρχιτέκτονας της εποχής του Περικλέους και στενός φίλος του. Με δικά του σχέδια και υπό την επίβλεψή του κατασκευάστηκε στην Αθήνα μεγάλο δικαστικό μέγαρο, το οποίο ονομάστηκε 
Μητίχειο ή Μητίχιο, το οποίο αποτελείτο από δύο κτίσματα: Στο πρώτο, που έφερε το όνομα του κατασκευαστή, συνεδρίαζε η ολομέλεια της Ηλιαίας, ενώ στο δεύτερο ή Μείζον συνεδρίαζε το Παράβυστον.

## Παραπομπές


## Πηγές
* Π. Δρανδάκη, *Μεγάλη Ελληνική Εγκυκλοπαίδεια*, τ. ΙΖ΄, σελ. 146, λήμμα *Μητίοχος*.
* Walter de Gruyter, *Prosopographia Attica*, 1964 στο Google Books, σελ. 84

Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες αρχιτέκτονες
Αλέκος Σοφιανίδης

Ο **Αλέκος Σοφιανίδης** (3 Αυγούστου 1933, Κωνσταντινούπολη – 6 Ιουλίου 2010, Αθήνα) ήταν Έλληνας διεθνής ποδοσφαιριστής και μετέπειτα προπονητής, ο οποίος αγωνιζόταν αρχικά ως επιθετικός και στη συνέχεια στη θέση του αριστερού ακραίου αμυντικού.

## Ποδοσφαιρική καριέρα
### Σε συλλογικό επίπεδο
Γεννημένος στην Κωνσταντινούπολη το 1936 από Έλληνα πατέρα και Τούρκισσα μητέρα, πραγματοποίησε τα πρώτα του αθλητικά βήματα στην Πέρα Κλουμπ, ένα ιστορικό σωματείο της Πόλης, που η πλειοψηφία των αθλητών του ήταν ελληνικής καταγωγής. Σε ηλικία 15 ετών (1951) ήταν ήδη μπασκετμπολίστας της Πέρα Κλουμπ, ενώ το 1954 χρίσθηκε διεθνής με την Εθνική Ομάδα καλαθοσφαίρισης της Τουρκίας. Τον επόμενο χρόνο στράφηκε οριστικά προς το ποδόσφαιρο, μετά από παρότρυνση του προπονητή της Πέρα Κλουμπ Κωστή Κοντίδη. Το 1948 ο Σοφιανίδης πήρε μεταγραφή στην Μπεσίκτας, με την οποία την περίοδο 1949-50 κατέκτησε το πρωτάθλημα Κωνσταντινούπολης.

Στα τέλη της δεκαετίας του 1950 ο Αλέκος Σοφιανίδης ήρθε στην Ελλάδα για λογαριασμό της ΑΕΚ. Στους "κιτρινόμαυρους" παρέμεινε μέχρι το 1969, ενώ έκλεισε την ποδοσφαιρική του καριέρα αγωνιζόμενος με τα χρώματα της Παναχαϊκής την περίοδο 1969-70. Συνολικά με την ΑΕΚ αγωνίστηκε σε 240 αγώνες του ελληνικού πρωταθλήματος και σημείωσε 11 τέρματα.

### Στην εθνική Ελλάδας
Ο Σοφιανίδης είχε 7 συνολικά συμμετοχές με τη γαλανόλευκη φανέλα. Το ντεμπούτο του πραγματοποιήθηκε στις 15 Νοεμβρίου 1959 εναντίον της Γιουγκοσλαβίας. Τελευταία του συμμετοχή ήταν στις 10 Μάη 1967 όταν η Ελλάδα αντιμετώπισε τη Φινλανδία.

## Τίτλοι
* Πρωταθλήματα Ελλάδας: 2 (1962-63, 1967-68)
* Κύπελλα Ελλάδας: 2 (1963-64, 1965-66)

## Προπονητική καριέρα
Μετά την αποχώρησή του από την ενεργό δράση το 1970, ο Αλέκος Σοφιανίδης ακολούθησε καριέρα προπονητή, καθώς το επάγγελμά του ήταν γυμναστής.

Σε συλλογικό επίπεδο υπήρξε προπονητής στα τμήματα υποδομών αρκετών σωματείων. Ωστόσο, η πιο σημαντική περίοδος της προπονητικής του καριέρας ήταν το διάστημα 1988-1989 όταν αντικατέστησε τον Μίλτο Παπαποστόλου (παλιό του συμπαίκτη στην ΑΕΚ) στον πάγκο της εθνικής Ελλάδας. Σε επτά αγώνες είχε απολογισμό τρεις νίκες, μία ισοπαλία και τρεις ήττες (τέρματα 13-10).

## Παραπομπές


## Πηγές
* Αλέκος Σοφιανίδης.lidoriki.com 
* Στατιστικά Αλέκου Σοφιανίδη στην Εθνική Ελλάδας.epo.gr

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πέραν Κωνσταντινουπόλεως
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικής Ελλάδος
Κατηγορία:Προπονητές ποδοσφαίρου Εθνικής Ελλάδας
Κατηγορία:Έλληνες ομογενείς ποδοσφαιριστές
Πουανκαρέ

Το γαλλικό επίθετο **Πουανκαρέ** (*Poincaré*) μπορεί να αναφέρεται:

*Ανρί Πουανκαρέ
**Ανισότητα Πουανκαρέ
**Χαρακτηριστική Όιλερ-Πουανκαρέ
**2021 Πουανκαρέ
*Ραϊμόν Πουανκαρέ
Γεώργιος Σταθάτος

Ο **Γεώργιος Σταθάτος** (-21 Δεκεμβρίου 1943) ήταν Έλληνας απόστρατος αξιωματικός και αντιστασιακός στη διάρκεια της Κατοχής. Εκτελέστηκε ως αντίπαλος του ΕΛΑΣ τον Δεκέμβρη του 1943 από άντρες του Καπετάν Οδυσσέα.

## Νεανικά χρόνια
Καταγόταν από το χωριό Κόμαρα Έβρου. Ολοκλήρωσε τη δευτεροβάθμια εκπαίδευση στην Αδριανούπολη και στη συνεχεία έκανε σπουδές στη Στρατιωτική Σχολή Ευελπίδων. Ως αξιωματικός τάχθηκε με το Βενιζέλο και για το λόγο αυτό αποτάχθηκε μαζί με άλλους βενιζελικούς αξιωματικούς, το 1935. Έφτασε στο βαθμό του Αντισυνταγματάρχη. 
## Στην Κατοχή
Πολέμησε στον Πόλεμο του 1940 και αργότερα στην Εθνική Αντίσταση όπου συνεργάστηκε και με τον ΕΛΑΣ στην προσπάθεια για από κοινού συγκρότηση αντιστασιακών οργανώσεων. Στα μέσα του 1943 καταδικάστηκε από ανταρτοδικείο του ΕΛΑΣ με τεκμήριο γράμμα του ιδίου στο οποίο ζητούσε ενίσχυση από το στρατηγείο Μέσης Ανατολής για την δημιουργία αντικομμουνιστικού αντάρτικου. Το ανταρτοδικείο τον καταδίκασε σε θάνατο με αναστολή και αφέθηκε ελεύθερος ύστερα και από προτροπή του Καπετάνιου Οδυσσέα. Έπειτα από αναφορές ότι καταφέρεται κρυφά εναντίον του ΕΛΑΣ τον Δεκέμβριο του 1943 τμήμα του ΕΛΑΣ με εντολή του καπετάν Οδυσσέα τον εκτέλεσαν, μαζί με τον Πορτοκαλίδη και άλλους 9, έπειτα από βασανιστήρια. Τα κεφάλια τους εκτέθηκαν μάλιστα σε δημόσια θέα. Για αυτή την πράξη ο καπετάν Οδυσσέας εκτελέστηκε στις 27 Φλεβάρη 1944 μετά από δίκη από τον ίδιο τον ΕΛΑΣ.
## Υστεροφημία
Η προτομή του είναι τοποθετημένη σήμερα σε κεντρικό δρόμο της Ορεστιάδας και αναγράφεται ότι δολοφονήθηκε.
## Απολογισμός
Ο Βαγγέλης Κασάπης (Κρίτων) πολιτικός αντίπαλος του καπετάνιου Οδυσσέα και πρόεδρος του ανταρτοδικείου που τον καταδίκασε σε θάνατο, καταλογίζει ευθύνες στο ότι ο Σταθάτος ξεγελάστηκε από παράγοντες του Ελληνικού προξενείου καθώς και στα *θανάσιμα λάθη* του καπετάνιου Οδυσσέα.

## Πηγές
*Παντελή Αθανασιάδη, η Λευκίμη στις Φλόγες, άρθρο.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες αντιστασιακοί
Κατηγορία:Εκτελεσθέντες
ΓΚ Νέμε Κάλιου

Η **ΓΚ Νέμε Κάλιου** (εσθονικά: *Nõmme Kalju Football Club*) είναι μια εσθονική ποδοσφαιρική ομάδα με έδρα το Νέμε, το οποίο αποτελεί διοικητική περιφέρεια του Τάλιν. Ο σύλλογος ιδρύθηκε αρχικά το 1923 και στη συνέχεια επανιδρύθηκε το 1997. Η ΓΚ Νέμε Κάλιου αγωνίζεται στην Μέιστριλιιγκα, την κορυφαία κατηγορία του εσθονικού ποδοσφαίρου, μετά από πολλές περιπέτειες σε χαμηλότερες κατηγορίες. Το Χίιου Στάντιουμ αποτελεί την έδρα της ομάδας.

Οι οπαδοί της Νέμε Κάλιου ονομάζονται *Roosad Pantrid* που σημαίνει *Ροζ Πάνθηρες*.

## Τίτλοι
* **[[Πρωτάθλημα ποδοσφαίρου Εσθονίας|Πρωτάθλημα Εσθονίας]]**
: **Πρωταθλήτρια (1):** 2012
: **Φιναλίστ (2):** 2011, 2013
: **Τρίτη θέση (1):** 2015, 2016

* **[[Κύπελλο Εσθονίας (ποδόσφαιρο ανδρών)|Κύπελλο Εσθονίας]]**
: **Κύπελλο (1):** 2014–15
: **Φιναλίστ (2):** 2008–09, 2012–13

* **[[Σούπερ Καπ Εσθονίας (ποδόσφαιρο ανδρών)|Σούπερ Καπ]]**
: **Φιναλίστ (2):** 2013, 2016

## Παραπομπές


## Εξωτερικοί σύνδεσμοι
* 
* 

Κατηγορία:Ιδρύσεις ποδοσφαιρικών ομάδων το 1923

Κατηγορία:Ποδοσφαιρικές ομάδες Εσθονίας
Ρίνο (Νεβάδα)

Το **Ρίνο** (αγγλικά: *Reno*) είναι η έδρα της κομητείας Ουόσο στη Νεβάδα των Ηνωμένων Πολιτειών. Στην απογραφή του 2010, η πόλη είχε πληθυσμό 225.221 κατοίκων. Είναι η πιο πυκνοκατοικημένη πόλη στην Νεβάδα έξω από την μητροπολιτική περιοχή του Λας Βέγκας. Ιδρύθηκε το 1868 και βρίσκεται σε μια υψηλή ερημική κοιλάδα, στους πρόποδες της Σιέρα Νεβάδα. Γνωστό ως "The Biggest Little City in the World», το Ρίνο είναι διάσημο για τα καζίνο και είναι η γενέτειρα της εταιρείας τυχερών παιχνιδιών Caesars Entertainment Corporation. Η μητροπολιτική περιοχή Reno-Sparks ανεπίσημα ονομάζεται Truckee Meadows και αποτελείται από περίπου 500.000 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νεβάδα
Κατηγορία:Έδρες κομητειών της Νεβάδα
Μεγάλος Βούδας της Ταϊλάνδης

Ο **Μεγάλος Βούδας της Ταϊλάνδης** είναι το ψηλότερο άγαλμα στην Ταϊλάνδη και το 9ο ψηλότερο στον κόσμο

Βρίσκεται στον Βουδιστικό ναό Βατ Μουάνγκ στην επαρχία Ανγκ Θονγκ και έχει ύψος 92 μ. και πλάτος 63 μ. Είναι κατασκευασμένο από σκυρόδεμα και βαμμένο με χρυσό χρώμα.  

Απεικονίζει τον ιδρυτή του βουδισμού, τον βούδα Σιντάρτα Γκαουτάμα.
 
## Παραπομπές


## Πηγές
*Buddha statue at Wat Muang Monastery - Southeast Asia
*The Biggest Buddha in Thailand ? 
*How Big is The Biggest Buddha Statue? | Dimensions Guide

Κατηγορία:Αγάλματα
Κατηγορία:Υπαίθρια γλυπτά
Κατηγορία:Αξιοθέατα στην Ταϊλάνδη
Κατηγορία:Γλυπτά από σκυρόδεμα
JQuery

Η **jQuery** είναι μια βιβλιοθήκη JavaScript σχεδιασμένη να απλοποιήσει την υλοποίηση σεναρίων (scripting) στην πλευρά του πελάτη (client-side) της HTML και υποστηρίζει πολλαπλούς φυλλομετρητές Ιστού.
Κυκλοφόρησε τον Ιανουάριο του 2006 από τον Τζον Ρέριγκ (John Resig). Χρησιμοποιείται σε πάνω από το 65% των 10.000 ιστοτόπων με τη μεγαλύτερη επισκεψιμότητα.

Η jQuery είναι ελεύθερο λογισμικό, με άδεια MIT.

## Χαρακτηριστικά
* DOM element επιλογές χρησιμοποιώντας την ανοιχτού κώδικα μηχανή επιλογής πολλαπλών φυλλομετρητών *Sizzle*.
* DOM διάσχιση και τροποποίηση (υποστηρίζοντας CSS 1-3)
* χειρισμός DOM βασισμένος σε CSS επιλογείς που χρησιμοποιεί τα id και class σαν κριτήρια για να κατασκευάσει επιλογείς.
* Events
* Εφέ και κινητά στοιχεία
* AJAX
* Επεκτασιμότητα μέσω plug-ins
* Εργαλεία όπως πληροφορίες user-agent, ανίχνευση χαρακτηριστικών.
* Μεθόδους συμβατότητας που είναι εγγενώς διαθέσιμα σε σύγχρονα προγράμματα περιήγησης.
* Υποστήριξη πολλαπλών φυλλομετρητών.

## Χρήση της βιβλιοθήκης
Η jQuery είναι ένα αρχείο JavaScript, που περιέχει όλες τις λειτουργίες.

Μπορεί να συμπεριληφθεί σε μια ιστοσελίδα παρέχοντας το αρχείο τοπικά:

```html5
<script type="text/javascript" src="jquery.js"></script>
```

ή έχοντας έναν σύνδεσμο σε έναν από τους πολλούς διακομιστές που τη φιλοξενούν:

```html5
<script src="http://ajax.googleapis.com/ajax/libs/jquery/1.9.1/jquery.min.js"></script>
```


## Περισσότερα
* Ιστοσελίδα jQuery
* jQuery API
* jQuery Plugins

Κατηγορία:Βιβλιοθήκες JavaScript
Elysium (Pet Shop Boys)

Το *Elysium* είναι το ενδέκατο άλμπουμ των Pet Shop Boys και κυκλοφόρησε στις 5 Σεπτεμβρίου 2012 από την Parlophone. Το άλμπουμ παρήχθη κατά τη διάρκεια του 2012 στο Λος Άντζελες μαζί με τον Άντριου Ντόσον.  

Ένα βίντεο τρέιλερ κυκλοφόρησε τον Ιούνιο του 2012 για το κομμάτι "Invisible". Η ταινία μικρού μήκους έγινε από τον Μπράιαν Μπρες και το τραγούδι διαθέτει φωνητικά από τον τραγουδιστή-τραγουδοποιό James Fauntleroy II II και τους Βρετανούς τραγουδιστές Όρεν, Μαξίν και Τζούλι Γουέιτερς. Το πρώτο επίσημο τραγούδι του άλμπουμ είναι το "Winner", Το οποίο κυκλοφόρησε ψηφιακά στις 3 Ιουλίου 2012 και στη συνέχεια τον Αύγουστο του 2012 σε CD και digital EP. Ο δίσκος του τραγουδιού περιλαμβάνει τα κομμάτια "A Certain 'Je Ne Sais Quoi'", "The Way Through the Woods" και μια διασκευή του τραγουδιού των Bee Gees "I Started a Joke". Ένα δεύτερο digital EP του Winner περιλαμβάνει διασκευές από διάφορους μουσικούς.  
  
## Λίστα Τραγουδιών

Κατηγορία:Δισκογραφία των Pet Shop Boys
Κατηγορία:Synthpop άλμπουμ
Κατηγορία:Άλμπουμ του 2012
47 (αριθμός)

Το **47** (σαράντα επτά) είναι τα χρωμοσώματα της ολγας τζαβιδη

## Στα μαθηματικά
* Το 47 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 53.

## Το 47 στη Χημεία
* Ο ατομικός αριθμός 47 αντιστοιχεί στον άργυρο.

## Το 47 στην Αστρονομία
* Το Μεσιέ 47 είναι ένα ανοικτό σμήνος σε απόσταση περίπου 1.600 ετών φωτός στον αστερισμό Πρύμνη. 

## Αναφορές και παρατηρήσεις


## Εξωτερικοί σύνδεσμοι

47
ΦΚ Βάρνταρ

Η **Βάρνταρ Σκοπίων** () είναι ποδοσφαιρική ομάδα με έδρα την πρωτεύουσα της Βόρειας Μακεδονίας τα Σκόπια. Ο σύλλογος ιδρύθηκε το 1947 και από τότε αγωνίζεται στην Πρβα Λίγκα. Η ΦΚ Βαρντάρ είναι ο πιο δημοφιλής ποδοσφαιρικός σύλλογος τόσο στο εσωτερικό της χώρας όσο και στο εξωτερικό, κερδίζοντας 8 εθνικά πρωταθλήματα και 6 εθνικά κύπελλα. Εδρεύει στο στάδιο  Toše Proeski National Arena  με χωρητικότητα 33.460 θεατών.

## Επιτυχίες

### Πρωτάθλημα
**[[Αρχείο:Flag of North Macedonia (1946–1992).svg|border|22px]] Περιφερειακό Πρωτάθλημα της Σοσιαλιστικής Δημοκρατίας της Μακεδονίας:**
***Πρωταθλήτρια (2):** 1947, 1956

** Α΄ κατηγορία Γιουγκοσλαβίας:**
***Πρωταθλήτρια (1): 1987 (ανακλήθηκε)**

** Β΄ κατηγορία Γιουγκοσλαβίας:**
***Πρωταθλήτρια (6):** 1951, 1956, 1960, 1963, 1971, 1979
*Δεύτερη (1): 1991

** [[Πρωτάθλημα ποδοσφαίρου Βόρειας Μακεδονίας|Πρβα Λίγκα]]:**
***Πρωταθλήτρια (11):** 1993, 1994, 1995, 2002, 2003, 2012, 2013, 2015, 2016, 2017, 2020
*Δεύτερη (2): 2001, 2005

### Κύπελλο
** Κύπελλο Γιουγκοσλαβίας:** 
***Κυπελλούχος (1):** 1961

**[[Αρχείο:Flag of North Macedonia (1946–1992).svg|border|22px]] Περιφερειακό Κύπελλο Βόρειας Μακεδονίας:**
***Κυπελλούχος (1):** 1992

** [[Κύπελλο Βόρειας Μακεδονίας (ποδόσφαιρο ανδρών)|Κύπελλο Βόρειας Μακεδονίας]]:**
***Κυπελλούχος (5):** 1993, 1995, 1998, 1999, 2007
*Φιναλίστ (1): 1996

** Τουρνουά "Βούκο Καρόφ":**
***Κυπελλούχος (3):** 1993, 2001, 2006
*Φιναλίστ (1): 2011

** [[Μιτρόπα Καπ]]:**
*Ημιτελική φάση (1): 1968
*Φάση των 16 (2):  1969, 1970

**[[Βαλκανικό Κύπελλο συλλόγων ποδοσφαίρου|Βαλκανικό Κύπελλο]]:**
*Φιναλίστ (2): 1972, 1974

## Δείτε επίσης
* Κομιτατζής

## Εξωτερικοί σύνδεσμοι
* Επίσημη ιστοσελίδα
* Η σελίδα του συλλόγου στην UEFA
* Πρωταθλητές Βόρειας Μακεδονίας στο rsssf.com

Κατηγορία:Ποδοσφαιρικές ομάδες Βόρειας Μακεδονίας
Κατηγορία:Ιδρύσεις αθλητικών συλλόγων το 1947
Δημήτριος Τσιφοδήμος

Ο **Δημήτριος Τσιφοδήμος** (Λιτόχωρο 1924 - Θεσσαλονίκη, 27 Μαΐου 2012) ήταν Έλληνας γεωπόνος και πολιτικός, που υπηρέτησε ως βουλευτής Πιερίας με την ΕΡΕ από το 1963 ως το 1964.

## Βιογραφία
### Οικογένεια
Πατέρας του ήταν ο Μιχαήλ Τσιφοδήμος, γεωργοκτηματίας του Βαρικού, ο οποίος εργαζόταν ως τσαγκάρης στην κεντρική πλατεία του Λιτοχώρου, και μητέρα του η Ευγενία Γκουλέμα. Ο Δημήτριος παντρεύτηκε με τη Γλυκερία Φαρδέλα και απέκτησαν 2 κόρες. Ήταν θείος του μετέπειτα δημάρχου Λιτοχώρου, Θανάση Τσιφοδήμου. 

### Σπουδές και επαγγελματική δραστηριότητα
Ολοκλήρωσε το Δημοτικό στη γενέτειρά του και στη συνέχεια φοίτησε στο Γυμνάσιο της Κατερίνης. Έπειτα από εισαγωγικές εξετάσεις, γράφτηκε στη Γεωπονική Σχολή της Θεσσαλονίκης, από όπου πήρε πτυχίο. Κατά την περίοδο του Εμφυλίου Πολέμου (1946-49) υπηρέτησε τη στρατιωτική θητεία του στη ζώνη πρόσω. 

Εργάστηκε ως γεωπόνος, διορισμένος αρχικά στη Διεύθυνση Γεωργίας στην Καβάλα και εν συνεχεία σταδιοδρόμησε ως γεωπόνος στην Κατερίνη. Προτίμησε να μη διοριστεί ως μόνιμος γεωπόνος αλλά να ασχοληθεί με τις καλλιέργειες, λαμβάνοντας γεωργικό κλήρο 50 στρεμμάτων στη θέση Βαρικό του Λιτοχώρου. Ανέπτυξε συνδικαλιστική και αγροτική δράση, ιδιαίτερα τη δεκαετία του ' 60. Ήταν ένας από τους εμπνευστές των διανομών αγροτικών γαιών στη Βόρεια Ελλάδα.

### Βουλευτής
Εξελέγη με την ΕΡΕ στις εκλογές του 1963 συγκεντρώνοντας 4.517 ψήφους και απέτυχε να επανεκλεγεί στις εκλογές που διεξήχθησαν το Φεβρουάριο του 1964, αν και συγκέντρωσε 5.500 ψήφους. Αργότερα εντάχθηκε στη Νέα Δημοκρατία, διάδοχο κόμμα της ΕΡΕ. Έμενε μόνιμα στη Θεσσαλονίκη. Απεβίωσε σε ηλικία 88 ετών και κηδεύτηκε στις 29 Μαΐου 2012, από το ναό του Αγίου Δημητρίου, στο Λιτόχωρο.

## Πηγές
:Ένα μέρος από τα βιογραφικά στοιχεία που αναφέρονται στο λήμμα προέρχονται από τη νεκρολογία που εκφώνησε στην κηδεία του Τσιφοδήμου ο Σωτήριος Μασταγκάς.

## Παραπομπές


Κατηγορία:Βουλευτές Πιερίας
Κατηγορία:Βουλευτές εκλεγμένοι με την ΕΡΕ
Κλίφτονβιλ ΦΚ

Η **Κλίφτονβιλ ΦΚ** (αγγλικά: *Cliftonville FC*) είναι ημι-επαγγελματικός ποδοσφαιρικός σύλλογος από τη Βόρεια Ιρλανδία και αγωνίζεται στην ΝΙΦΛ Πρέμιερσιπ. Ιδρύθηκε στις 20 Σεπτεμβρίου του 1879 από τον Τζον ΜακΡέντι ΜακΆλερι στο προάστιο Κλίφτονβιλ στο βόρειο Μπέλφαστ. Αποτελεί τον παλαιότερο ποδοσφαιρικό σύλλογο στην Ιρλανδία και γιόρτασε την 130η επέτειό της το 2009. Από το 1890, ο σύλλογος έχει έχει ως έδρα το Στάδιο Σόλιτιουντ.

Η Κλίφτονβιλ έχει κερδίσει το Ιρλανδικό Πρωτάθλημα πέντε φορές και το Ιρλανδικό Κύπελλο οκτώ φορές.

## Τίτλοι
* **[[Πρωτάθλημα ποδοσφαίρου Βόρειας Ιρλανδίας|Ιρλανδικό Πρωτάθλημα]]: 5**
** 1906 (μοιρασμένο), 1910, 1998, 2013, 2014
* **[[Κύπελλο Βόρειας Ιρλανδίας (ποδόσφαιρο ανδρών)|Ιρλανδικό Κύπελλο]]: 9**
** 1883, 1888, 1897, 1900, 1901, 1907, 1909, 1979, 2024
* **Ιρλανδικό Λιγκ Καπ: 7**
** 2004, 2013, 2014, 2015, 2016, 2022, 2025
* **Γκολντ Καπ: 3**
** 1923, 1933, 1981
* **Φλούντλιτ Καπ: 1**
** 1995–96
* **Κάουντρι Άντριμ Σιλντ: 10**
** 1892, 1894, 1898, 1926, 1979, 1997, 2007, 2009, 2012, 2015
* **Μπέλφαστ Τσάριτι Καπ: 10**
** 1884, 1886, 1887, 1888, 1889, 1897, 1906, 1908, 1909, 1924
* **Τσάριτι Σιλντ: 2**
** 1999, 2014
* **Αλάμπρα Καπ: 1**
** 1922

## Εξωτερικοί σύνδεσμοι

* Επίσημη Ιστοσελίδα


Κατηγορία:Ποδοσφαιρικές ομάδες Βορείου Ιρλανδίας
Κατηγορία:Ιδρύσεις ποδοσφαιρικών ομάδων το 1879
¡Tré!

Το **¡Tré!** είναι το ενδέκατο άλμπουμ των Green Day και κυκλοφόρησε στις 7 Δεκεμβρίου 2012 από την Reprise. Είναι το τρίτο μέρος της τριλογίας ¡Uno!, ¡Dos!, ¡Tré!. Ο τίτλος του άλμπουμ είναι μια αναφορά στον ντράμερ Τρε Κουλ που είχε γενέθλια 2 μέρες μετά την κυκλοφορία του άλμπουμ. Παραγωγός ήταν και πάλι ο Ρομπ Καβάλο. Έφτασε στο νούμερο 13 του Billboard 200 και στο νούμερο 2 του Billboard Alternative Albums chart. Το άλμπουμ είχε σχετικά καλές κριτικές και χαρακτηρίστηκε από πολλούς το καλύτερο της τριλογίας. Μοιράζεται το μουσικό στιλ των προκατόχων του. Την πανκ ροκ αίσθηση των Dookie και Insomniac, τα πειραματικά στοιχεία των Nimrod και Warning και τον ήχο της ροκ όπερας των American Idiot και 21st Century Breakdown.

## Τραγούδια
   	 

**Μπόνους ιαπωνική έκδοση:**

13.	"Nuclear Family" (live)	3:00

14.	"Stop When the Red Lights Flash" (live) (Χρειάζονται τα ¡Uno! and ¡Dos! για ενεργοποίηση.) 2:26

15.	"Carpe Diem" (live) (Χρειάζονται τα ¡Uno! and ¡Dos! για ενεργοποίηση.)	3:25

16.	"Kill the DJ" (live) (Χρειάζονται τα ¡Uno! and ¡Dos! για ενεργοποίηση.)	3:41

17.	"99 Revolutions" (live) (Χρειάζονται τα ¡Uno! and ¡Dos! για ενεργοποίηση.)	3:49

## Συντελεστές

* Billie Joe Armstrong – φωνή, κιθάρα, ρυθμική κιθάρα, πιάνο, παραγωγός
* Mike Dirnt – μπάσο, φωνητικά, φωνή σε μέρος του "Sex, Drugs, and Violence", παραγωγός
* Tré Cool – ντραμς, κρουστά, πιάνο, φωτογραφία εξωφύλλου και οπισθόφυλλου, παραγωγός
* Jason White – κιθάρα, παραγωγός
* Tom Kitt – ρυθμίσεις εγχόρδων και πνευστών
* Rob Cavallo – παραγωγός
* Chris Dugan - μηχανικός
* Brad Kobylczak - μηχανικός
* Lee Bothwick - μηχανικός
* Wesley Seidman - βοηθός μηχανικός
* Ted Jensen - mastering
* Chris Lord-Alge - μίξινγκ
* Keith Armstrong and Nik Karpen - βοηθοί μηχανικοί μίξινγκ 
* Brad Townsend and Andrew Schubert - βοηθοί μηχανικοί μίξινγκ
* Mike Fasano - τεχνικός των ντράμς
* Andrew Hans Buscher - τεχνικός των κιθάρων
* Chery Jenets - διαχείριση παραγωγής
* Jaime Neely and Michelle Rogel - βοηθοί παραγωγής
* Pat Magnarella - μάνατζερ
* Chris Bilheimer - καλλιτεχνική διεύθυνση και σχέδιο
* Felisha Tolentino - φωτογραφία
* Greg Schneider - Stills

Κατηγορία:Δισκογραφία των Green Day
Κατηγορία:Άλμπουμ του 2012
Ντόβερ (Ντέλαγουερ)

Το **Ντόβερ** (), είναι η πρωτεύουσα της αμερικανικής πολιτείας Ντέλαγουερ και έδρα της κομητείας Κεντ. Σύμφωνα με εκτιμήσεις για το 2021, το Ντόβερ έχει πληθυσμό 38,482 κατοίκους, καθιστώντας την έτσι, τη δεύτερη μεγαλύτερη πόλη στην πολιτεία, μετά το Γουίλμινγκτον και είναι η μεγαλύτερη πόλη στη μητροπολιτική περιοχή του Ντόβερ, η οποία ταυτίζεται με την κομητεία Κεντ, η οποία σύμφωνα με τις εκτιμήσεις του 2021, έχει 185,278 κατοίκους. 

Το Ντόβερ, βρίσκεται στις όχθες του ποταμού Σαιντ Τζόουνς, στην παράκτια πεδιάδα του ποταμού Ντέλαγουερ. Πήρε το όνομά του από το Ντόβερ, στο Κεντ της Αγγλίας.

## Ιστορία
Το Ντόβερ ιδρύθηκε το 1683 από τον Ουίλιαμ Πεν ως έδρα της νεοσύστατης κομητείας Κεντ. Η πόλη σχεδιάστηκε επίσημα το 1717 από μια ειδική επιτροπή της Γενικής Συνέλευσης του Ντέλαγουερ, με το κέντρο της πόλης να σηματοδοτεί το Γκρην (Green), η κεντρική πλατεία της πόλης, η οποία είχε σχήμα δέντρου. Το Ντόβερ έγινε πρωτεύουσα του Ντέλαγουερ το 1777, καθώς η πόλη ήταν σε κεντρικότερη θέση και θεωρήθηκε ότι βρίσκεται σε πιο ασφαλή θέση από την παλιά, το Νιούκασλ. Το Ντόβερ έγινε το μόνιμο μέρος όπου συνερχόταν η Συνέλευση τον Οκτώβριο του 1781. Το κτίριο που συνερχόταν η συνέλευση ολοκληρώθηκε το 1791, το δεύτερο παλαιότερο κτίριο που υπηρέτησε ως καπιτώλιο, μετά το καπιτώλιο του Μέριλαντ, ενώ το κτίριο που γινόταν η συνέλευση άλλαξε το 1933. 

Το 1787 επικυρώθηκε για πρώτη φορά στο Ντόβερ το Σύνταγμα των Ηνωμένων Πολιτείων, και γι' αυτό το Ντέλαγουερ αποκαλείται συχνά «η πρώτη πολιτεία». Κατά τον 18ο και τον 19ο αιώνα ήταν κυρίως αγροτικό κέντρο. To 1856 έφτασε στην πόλη για πρώτη φορά σιδηροδρομική γραμμή. To 1939 η Playtex, που εμπορεύεται προϊόντα από λάτεξ, μετακινήθηκε στο Ντόβερ και έγινε η πρώτη μεγάλη εταιρεία στο Ντόβερ που δεν ασχολούταν με αγροτικά προϊόντα.
## Οικονομία
Ο μεγαλύτερος εργοδότης στην πόλη είναι η πολιτειακή κυβέρνηση. Άλλοι σημαντικοί εργοδότες στην πόλη είναι η Αεροπορική Βάση του Ντόβερ και τα εργοστάσια της Kraft Foods και της Procter & Gamble. Η πόλη περιλαμβάνει πολλά αποικιοκρατικά και βικτωριανά κτίρια και έχει 12 μουσεία. Στην πόλη διοργανώνονται αγώνες NASCAR. Το Πανεπιστήμιο του Ντέλαγουερ, το οποίο ιδρύθηκε το 1890 και σήμερα έχει περίπου 2.800 φοιτητές, έχει την έδρα στο Ντόβερ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ντέλαγουερ
Κατηγορία:Έδρες κομητειών του Ντέλαγουερ
ΙΦ Έλφσμποργκ

Η **ΙΦ Έλφσμποργκ** (σουηδικά: *IF Elfsborg*) είναι ποδοσφαιρική ομάδα από τη Σουηδία και αγωνίζεται στην Άλσβενσκαν.

## Ιστορία
Η ΙΦ Έλφσμποργκ ιδρύθηκε το 1904 στην πόλη Μπορός της Σουηδίας. Έχει χρώματα το κίτρινο και το μαύρο και χρησιμοποιεί το στάδιο Μπόρος Αρένα χωρητικότητας 17.800 θεατών.

## Τίτλοι
* Πρωταθλήματα: 1935–36, 1938–39, 1939–40, 1961, 2006, 2012
* Κύπελλα: 2001, 2003

## Παραπομπές


## Εξωτερικοί σύνδεσμοι
* Επίσημη ιστοσελίδα


Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1904
Μύριαμ

Το όνομα **Μύριαμ** ή **Μυριάμ**, γνωστό από το αραμαικό όνομα מרים (/marjam/ Μαργιάμ), το εβραϊκό όνομα מִרְיָם (/miʁˈjam/ Μιργιάμ) ενώ προέρχεται από το αραβικό όνομα مريم (/mar.jam/ Μαργιάμ), είναι το όνομα της Θεοτόκου που μεταφράζεται ως *θαλασσινή* ή το *αστέρι της θάλασσας*.

## Γνωστές αναφορές
* Μυριάμ, η αδελφή του Μωυσή.
* Μίριαμ η Προφήτιδα, θεωρείται ότι είναι η πρώτη υπαρκτή αλχημίστρια.
* 102 Μυριάμ, αστεροειδής της κύριας ζώνης αστεροειδών.

Κατηγορία:Γυναικεία ονόματα
ΦΚ Σαχτιόρ Καραγκαντί

Η **ΦΚ Σαχτιόρ** (καζακικά: *Шахтёр Қарағанды Футбол Клубы АҚ*), ενίοτε αναφερόμενη και ως *ΦΚ Σαχτέρ* είναι ποδοσφαιρική ομάδα από την πόλη Καραγκάντα του Καζακστάν. Εδρεύει στο Στάδιο Σαχτιόρ και αγωνίζεται στο Πρωτάθλημα Καζακστάν. Μετέχει ανελλιπώς στην κορυφαία ποδοσφαιρική κατηγορία της χώρας από το 1992.
Η ομάδα δέχθηκε αυστηρή επίπληξη από την ΟΥΕΦΑ το 2013 και απειλήθηκε η Σαχτιόρ με αποβολή από όλες τις διοργανώσεις, όταν θυσιάστηκε σύμφωνα με τα τοπικά έθιμα ένα πρόβατο μέσα στο γήπεδο, πριν από την έναρξη του αγώνα με την Σκοτσέζικη Σέλτικ. 
Ακολούθησαν διαβουλεύσεις και τελικά απαγορεύθηκε αυτή η πρακτική σε όλους τους αγώνες της ΟΥΕΦΑ.

## Ιστορία

Η ΦΚ Σαχτιόρ ήταν μία από τις κορυφαίες ομάδες του Καζακστάν στο πρωτάθλημα της Σοβιετικής Ένωσης. Στη μετά-Σοβιετική περίοδο κατέκτησε το πρωτάθλημα το 2011 και το 2012, ενώ άλλες δύο φορές τερμάτησε στην τρίτη θέση, το 1995 και το 2007. . Το προσωνύμιο της ομάδας είναι "Οι Ανθρακωρύχοι" λόγω των πολλών ανθρακωρυχείων που βρίσκονται στην ευρύτερη περιοχή του Καραγκαντά.

## Τίτλοι

* Πρωταθλήματα: 2011, 2012
* Κύπελλα: 2013

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομάδες Καζακστάν
Κατηγορία:Ιδρύσεις ποδοσφαιρικών ομάδων το 1958
Τζέφερσον Σίτι (Μιζούρι)

Το **Τζέφερσον Σίτι** () είναι η πρωτεύουσα της αμερικανικής πολιτείας Μιζούρι και έδρα της κομητείας Κόουλ. Ένα μικρό τμήμα της πόλης εκτείνεται στην κομητεία Κάλλαγουεϊ. Σύμφωνα με την απογραφή του 2010, το Τζέφερσον Σίτι έχει 43.079 κατοίκους, γεγονός που την κατατάσσει ως την 15η μεγαλύτερη πόλη στην πολιτεία. Είναι η κύρια πόλη στη μητροπολιτική περιοχή του Τζέφερσον, η οποία περιλαμβάνει τις κομητείες Κόολυ, Κάλλαγουεϊ, Μονιτώ και Οσάγκ, και η οποία έχει 149.807 κατοίκους. Η πόλη βρίσκεται στις νότιες όχθες του ποταμού Μιζούρι στην κεντρική περιοχή της πολιτείας Μιζούρι, στο οροπέδιο Όζαρκ. Πήρε το όνομά της από τον πρώην πρόεδρο των ΗΠΑ Τόμας Τζέφερσον.

## Ιστορία
Η περιοχή που βρίσκεται το Τζέφερσον Σίτι επιλέχθηκε ειδικά για να γίνει η πολιτειακή πρωτεύουσα του Μιζούρι το 1821, ενώ νωρίτερα ήταν μια μικρή συνοριακή πόλη με ένα σαλούν, σε ένα μονοπάτι που ένωνε τις δυτικές με τις ανατολικές ΗΠΑ. Τα κριτήρια επιλογής ήταν η πόλη να βρίσκεται στις όχθες του ποταμού Μιζούρι και να βρίσκεται εντός ακτίνας 40 μιλίων (περίπου 65 χιλιομέτρων) από το στόμιο του ποταμού Οσάγκ, καθώς θεωρήθηκε ότι αυτά τα δύο ποτάμια αποτελούσαν σημαντικές εμπορικές οδούς. Η πόλη σχεδιάστηκε από τους Ντάνιελ Μόργκαν Μπουν και τον Ελίας Μπάνκροφτ. Η πόλη έγινε επίσημα πρωτεύουσα του Μιζούρι το 1826, όταν ολοκληρώθηκε το πρώτο κτίριο του καπιτωλίου. Τότε στην πόλη ζούσαν 31 οικογένειες και είχε ένα ξενοδοχείο, ένα κατάστημα και μερικά άλλα κτίρια. Για να ισχυροποιηθεί η θέση του Τζέφερσον ως πρωτεύουσα το 1836 κατασκευάστηκε στην πόλη μια φυλακή. Το 1963-64, το περιοδικό *Times* ονόμασε τη φυλακή «τα πιο αιματηρά 47 έικρ στην Αμερική», λόγω του μεγάλου αριθμού επιθέσεων. Το πρώτο καπιτώλιο κάηκε το 1837 και ένα άλλο κατασκευάστηκε το 1842, το οποίο κάηκε από κεραυνό το 1911 και αντικαταστάθηκε το 1917 από το σημερινό καπιτώλιο. Η πόλη ενσωματώθηκε το 1839 και το 1842 είχε 1.174 κατοίκους, συμπεριλαμβανομένων Γερμανών μεταναστών και 262 σκλάβων. Το 1856, η πόλη ενώθηκε σιδηροδρομικώς με το Σαιντ Λούις. Η ένωση είχε προγραμματιστεί για το προηγούμενο έτος, όμως την ημέρα εγκαινίων, μέρος της γέφυρας πάνω από το Μιζούρι κατέρρευσε με αποτέλεσμα 28 άτομα να χάσουν τη ζωή τους. Το 1864, κατά τη διάρκεια του Αμερικανικού Εμφυλίου, η πόλη καταλήφθηκε από δυνάμεις της Ένωσης (βόρειοι). Κατά τη διάρκεια του 20ού αιώνα η οικονομία της πόλης βασίστηκε στην πολιτειακή κυβέρνηση και γι' αυτό το λόγο δεν επηρεάστηκε σημαντικά από τη Μεγάλη Ύφεση της δεκαετίας του 1930.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Μιζούρι
Κατηγορία:Έδρες κομητειών του Μιζούρι
ΣΣ Φόλα Ες

Η **Φόλα Ες** (Γαλλικά: *Cercle Sportif Fola Esch*) είναι ποδοσφαιρικός σύλλογος, που εδρεύει στο Ες-συρ-Αλζέτ, στο νοτιο-δυτικό Λουξεμβούργο. Οι εντός έδρας αγώνες της διεξάγονται στο Σταντ Εμίλ Μεϊρίς, στο νότιο τμήμα της πόλης, το οποίο μοιράζονται με την αδελφή-ομάδα στίβου την ΣΑ Φόλα Ες.

## Ιστορία

Η Φόλα Ες ιδρύθηκε το 1906 από έναν Βρετανό καθηγητή και ήταν η πρώτη ποδοσφαιρική ομάδα στο Λουξεμβούργο. Κατά τη διάρκεια της ακμής της, ήταν η καλύτερη ομάδα στη χώρα, κερδίζοντας τέσσερα εθνικά πρωταθλήματα και δύο κύπελλα μεταξύ 1918 και 1924. Η Φόλα κέρδισε άλλο ένα πρωτάθλημα το 1930 και ένα κύπελλο το 1955, αλλά σταδιακά έχασε την επαφή με τις κορυφαίες θέσεις του πρωταθλήματος Λουξεμβούργου.

### Ιστορία του ονόματος

*1906: Ιδρύεται ως *Φούτμπολ εντ Λόουν Τέννις Κλαμπ Ες*
*1910: Απορροφά την *ΦΚ Νέρβα* και μετονομάζεται σε *Σερκλ Σπορτιφ Φόλα Ες*

## Τίτλοι

* **[[Πρωτάθλημα ποδοσφαίρου Λουξεμβούργου|Πρωταθλήματα]] (8)**: 1917–18, 1919–20, 1921–22, 1923–24, 1929–30, 2012–13, 2014–15, 2020–21
* **[[Κύπελλο Λουξεμβούργου (ποδόσφαιρο ανδρών)|Κύπελλα]] (3)**: 1922–23, 1923–24, 1954–55

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομάδες Λουξεμβούργου
Κατηγορία:Ιδρύσεις ποδοσφαιρικών ομάδων το 1906
Χέλενα (Μοντάνα)

Η **Χέλενα** (, προφέρεται ˈhɛlɨnə, Χέλινα) είναι πρωτεύουσα της αμερικανικής πολιτείας Μοντάνα και έδρα της κομητείας *Λιούις και Κλαρκ*. Σύμφωνα με την απογραφή του 2010, η Χέλενα έχει 28.180 κατοίκους και η κομητεία Λιούις και Κλαρκ έχει 63.395. Η Χέλενα είναι η κύρια πόλη μιας μικρής μητροπολιτικής περιοχής που περιλαμβάνει τις κομητείες Λιούις και Κλαρκ και Τζέφερσον και σύμφωνα με την απογραφή του 2010 έχει 74.801 κατοίκους.
## Ιστορία
Η πόλη ιδρύθηκε τις 30 Οκτωβρίου 1864, όταν ανακαλύφθηκε χρυσός εκεί που βρίσκεται η πόλη. Στη Μοντάνα ανακαλύφθηκαν για πρώτη φορά μεγάλες φλέβες χρυσού το 1862 και μετά τις ανακαλύψεις του 1864, ένας μεγάλος αριθμός χρυσωρύχων έφτασε στην περιοχή. Τέσσερις χρυσωρύχοι, γνωστοί ως «οι τέσσερις από την Τζόρτζια», κατευθύνονταν προς τα βόρεια όταν πρόσεξαν σημάδια ύπαρξης χρυσού στην περιοχή της Χέλενα. Αρχικά τα αγνόησαν, αλλά μετά επέστρεψαν για μια «τελευταία ευκαιρία» στην περιοχή της Χέλενα, όπου βρήκαν μια πλούσια φλέβα χρυσού και έτσι ονόμασαν την περιοχή Λαστ Τσανς Γκαλτς (όρυγμα τελευταίας ευκαιρίας). Η φλέβα αποδείχθηκε η δεύτερη πλουσιότερη της Μοντάνα, καθώς από αυτήν εξορύχτηκε χρυσός αξίας 19 εκατομμυρίων δολαρίων σε μόλις τέσσερα χρόνια, και το Λαστ Τσανς Γκλατς απέκτησε πολύ γρήγορα χιλιάδες κατοίκους. Στην απογραφή του 1870, η Χέλενα, όπως ονομάστηκε η πόλη, είχε 3.106 κατοίκους. Σε αντίθεση όμως με άλλες τέτοιες πόλεις, η Χέλενα δεν ερήμωσε όταν ο χρυσός τελείωσε, καθώς βρισκόταν πάνω σε αρκετές εμπορικές οδούς, ενώ έγινε και γεωργικό κέντρο. Επίσης, τροφοδοτούσε άλλες πόλεις που δημιουργήθηκαν εξαιτίας της παρουσίας χρυσού. Το 1875, η Χέλενα έγινε πρωτεύουσα του εδάφους της Μοντάνα και το 1894 πρωτεύουσα της νεοσύστατης πολιτείας της Μοντάνα.
## Οικονομία
Ο κύριος εργοδότης στη Χέλενα είναι η πολιτειακή κυβέρνηση, η οποία απασχολεί το 31% του εργατικού δυναμικού της πόλης, με αποτέλεσμα η οικονομία της πόλης να είναι αρκετά σταθερή. Είναι επίσης σημαντικό εμπορικό και διαμετακομιστικό κέντρο για αγροτικά και κτηνοτροφικά προϊόντα. Πέρα από τα αποθέματα χρυσού, η Χελένα βρίσκεται κοντά σε αποθέματα αργύρου και μολύβδου. Αρχιτεκτονικά αξιόλογα κτίρια είναι το Καπιτώλιο της Μοντάνα, ο καθεδρικός ναός της Χέλενα, με καμπαναριά ύψους 70 μέτρων και εσωτερικά επενδυμένος με φύλλα χρυσού, και πολλά διατηρημένα κτίρια του 19ου αιώνα.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Μοντάνα
Κατηγορία:Έδρες κομητειών της Μοντάνα